cyanic-selkie/wikianc huggingface dataset:
শ্রীকান্ত জিচকর
জীবনী
তিনি আইন (এল.এল. বি.)-ডিগ্রীর সাথে আন্তর্জাতিক আইন (LL.M.) ও ব্যবসা প্রশাসন ডিগ্রি (DBM and MBA) এবং সাংবাদিকতায় (B.Journ) ডিগ্রী নেন । তিনি সংস্কৃত-এ ডি. লিট (Doctor of Literature) নেন, বিশ্ববিদ্যালয়ের যেকোনো ডিগ্রীর মধ্যে যেটি সর্বোচ্চ। তার অধিকাংশ ডিগ্রীগুলো উচ্চ মানের ও প্রথম শ্রেণীর এবং ডিগ্রীর জন্য তিনি অনেক স্বর্ণ পদক অর্জন করেন। প্রতি গ্রীষ্ম এবং শীতে ১৯৭৩ থেকে ১৯৯০ সালের মধ্যে তিনি ৪২টি বিশ্ববিদ্যালয়ের পরীক্ষা প্রশ্নপত্র রচনা করেন। তিনি মেডিকেল ডাক্তার (MBBS and MD) হিসেবে কর্মজীবন শুরু করেছিলেন। তিনি ভারতের রাজনীতিও গুরুত্বপূর্ণ ভূমিকা পালন করেন। তিনি ১৪ টি মন্ত্রণালয়ের দায়িত্ব একা পালন করেন। তিনি ভারত সরকারের শক্তিশালী মন্ত্রী ছিলেন।
১৯৭৮ সালে তিনি ইন্ডিয়ান সিভিল সার্ভিস পরীক্ষা দেন এবং নির্বাচিত ও ইন্ডিয়ান পুলিশ সার্ভিস (আইপিএস) হিসেবে নিয়োগ প্রাপ্ত হন, পরে তিনি সেই পদ ত্যাগ করেন এবং পুনরায় ইন্ডিয়ান সিভিল সার্ভিস পরীক্ষা দেন এবং সাফল্যের সহিত ১৯৮০ সালে ইন্ডিয়ান এডমিনিস্ট্রেটিভ সার্ভিসেস (আইএএস) পদে যোগ দেন। কিন্তু চার মাস পর তিনি সে পদ ত্যাগ করেন সাধারণ নির্বাচনে প্রতিদ্বন্দ্বিতা করার লক্ষ্যে। ১৯৮০ সালে তিনি মহারাষ্ট্র আইন প্রণয়ন এসেম্বলিতে নির্বাচিত হন, এবং ৩৬ বছর বয়সে সর্বকনিষ্ঠ এমএলএ হিসেবে উত্তীর্ণ হন। ধারাবাহিকভাবে তিনি সরকারের মন্ত্রী পর্যায়ের একজন ক্ষমতাবান মন্ত্রী হিসেবে আত্মপ্রকাশ করেন। মন্ত্রী হিসেবে, তিনি একাধারে ১৪ মন্ত্রণালয়ের দায়িত্ব পালন করেন।
ভারতে তার একক-ব্যক্তিগত পাঠাগারে বাহান্ন হাজারের বেশি বই সংগৃহীত ছিল।
জিচকর ছিলেন একজন প্রাতিষ্ঠানিক, পেইন্টার, ব্যবসায়িক ফটোগ্রাফার, এবং মঞ্চ অভিনেতা। তিনি একজন মহারাষ্ট্রের বিধানসভার আইন প্রণেতা (১৯৮২–৮৫) ও মহারাষ্ট্রের আইন প্রণয়ন পরিষদের (১৯৮৬–৯২) সদস্য এবং মহারাষ্ট্র সরকারের রাষ্ট্র মন্ত্রী হিসেবেও দায়িত্ব পালন করেছিলেন। তিনি ভারতের রাজ্যসভার (১৯৯২–৯৮) সদস্য ছিলেন। ১৯৯২ সালে নাগপুরে সন্দীপনী স্কুল প্রতিষ্ঠার মাধ্যমে তিনি শিক্ষাঙ্গনে গুরুত্বপূর্ণ ভূমিকা পালন করেন।
মৃত্যু
২ জুন ২০০৪ সালে তিনি ঊনপঞ্চাশ বছর বয়সে গাড়ী দুর্ঘটনায় প্রাণত্যাগ করেন।
আর্গ (কাবুল)
আর্গ (ارګ; ; meaning "citadel") রাস্ট্রপতির বাসভবন in কাবুল, আফগানিস্তান আফগানিস্তানের রাষ্ট্রপতি বাসভবন  হিসাবে ব্যবহার করে থাকে  এটি দেহ আফগান এবং উজির আকবর খানের  মধ্যবর্তী ২ জেলা জেলার ৩৪-হেক্টর (৮৩-একর) জমির উপর অবস্থিত। আর্গটি ১৮৮০ সালে ব্রিটিশ ভারতীয় সেনার দ্বারা বালা হিসার ধ্বংসের পরে নির্মিত হয়েছিল। আমির আবদুর রহমান খান থেকে শুরু করে বর্তমান রাষ্ট্রপতি আশরাফ গনি সহ অনেক আফগান রাজা ও রাষ্ট্রপতি এটিতে বসাবস করেছেন।
ইতিহাস
এটি ভিত্তি ১৮৮০ সালে আমির আবদুর রহমান খান সিংহাসন গ্রহণের পরে স্থাপন করেছিলেন। এটি চারপাশে জল ভরাট পরিখা সহ দুর্গ হিসাবে নকশা করা হয়েছিল। আবদুর রহমান খান এর নাম রেখেছিলেন আর্গ-এ-শাহী (রাজার দুর্গ) এবং অন্যান্য ভবনগুলির মধ্যে তাঁর পরিবার, সেনাবাহিনী ব্যারাক এবং জাতীয় কোষাগারের আবাসস্থল অন্তর্ভুক্ত করেছিলেন। এর আগে, বালা হিসার দ্বিতীয় ইঙ্গ-আফগান যুদ্ধ সময় ব্রিটিশ ভারতীয় সেনা কর্তৃক ধ্বংস না হওয়া অবধি এই দুর্গ বা আমিরদের সদর দফতর হিসাবে কাজ করত।
এখন অর্গ নিম্নলিখিত নিয়ে গঠিত:
আধাইপুর ইউনিয়ন
আধাইপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম।
জনসংখ্যা
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) ।
শিক্ষা
২০০১ এর শিক্ষা জরীপ অনুযায়ী, আধাইপুর ইউনিয়নের গড় সাক্ষরতার হার শতকরা  ৪৩.৩৫ ভাগ। এই ইউনিয়ন পরিষদে ০৯টি সরকারি প্রাথমিক বিদ্যালয়,০৭টি বে-সরকারি রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে। একটি এতিমখানাও রয়েছে।
দর্শনীয় স্থান
কসবা গ্রামে কহর দরিয়া এবং হানিফা সোনা ভানের বাড়িভিটা।
খালিদ শেখ মোহাম্মদ
খালিদ শেখ মোহাম্মদ হলেন একজন পাকিস্তানি ইসলামপন্থী জিহাদি, যিনি মার্কিন যুক্তরাষ্ট্রের গুয়ানতানামো বে বন্দিশিবিরে সন্ত্রাস- সম্পর্কিত একটি অভিযোগের অধীনে বন্দী আছেন। তিনি শেখ বানান নামেও পরিচিত। এছাড়া তিনি প্রায় ৫০ টি ছদ্মনাম ব্যবহার করেছেন বলে জানা যায়। ৯/১১ কমিশনের রিপোর্টে তাকে ৯/১১ হামলার প্রধান স্থপতি হিসাবে আখ্যা দেওয়া হয়েছিল। তিনি ১৯৬৪ সালের ১লা মার্চ বা ১৪ এপ্রিল পাকিস্তানে জন্মগ্রহণ করেন।
শেখ মোহাম্মদ আল-কায়েদার একজন অন্যতম সদস্য ছিলেন। তিনি ১৯৯৯ সাল থেকে ২০০১ সালের শেষের দিক পর্যন্ত আল-কায়েদার প্রচার অভিযানে নেতৃত্ব দিয়েছিলেন। মার্কিন কেন্দ্রীয় গোয়েন্দা সংস্থা (সিআইএ) এবং পাকিস্তানের ইন্টার-সার্ভিসেস ইন্টেলিজেন্সের (আইএসআই) সম্মিলিত অভিযানে ২০০৩ সালের ১লা মার্চ পাকিস্তানের রাওয়ালপিন্ডিতে মোহাম্মদকে আটক করা হয়। বন্দী হওয়ার পরপরই তাকে প্রথমে আফগানিস্তানে, তারপর পোল্যান্ডে অবস্থিত সিআইএয়ের গোপন কারাগারে পাঠানো হয় এবং সেখানে তাকে মার্কিন কর্মীরা জিজ্ঞাসাবাদ করে। ২০০৬ সালের ডিসেম্বরে সামরিক হেফাজতে তাকে গুয়ানতানামো বে ডিটেনশন ক্যাম্পে স্থানান্তর করা হয়।
২০০৭ সালের মার্চে গুরুত্বপূর্ণ জিজ্ঞাসাবাদের পর শেখ মোহাম্মদ ১১ সেপ্টেম্বর হামলার মূল পরিকল্পনার কথা স্বীকার করেন। এছাড়াও রিচার্ড রিড জুতা বোমা হামলা, ইন্দোনেশিয়ার বালি নাইটক্লাবে বোমা হামলা, ১৯৯৩ সালে ওয়ার্ল্ড ট্রেড সেন্টার বোমা হামলা, ড্যানিয়েল পার্ল হত্যাসহ বানচাল হয়ে যাওয়া অন্যান্য  হামলার অপরাধও স্বীকার করেন।  ২০০৮  সালের ফেব্রুয়ারিতে গুয়ানতানামো বে ডিটেনশন ক্যাম্পে একটি মার্কিন সামরিক কমিশন তাকে যুদ্ধাপরাধ ও হত্যার অভিযোগে অভিযুক্ত করেছিল। এরপর দীর্ঘদিন তিনি জেলে ছিলেন। ২০১৯ সালের ৩০ আগস্ট একজন সামরিক বিচারক শেখ মোহাম্মদের মৃত্যুদণ্ডের বিচারের জন্য ২০২১ সালের ২১ জানুয়ারি তারিখ নির্ধারণ করেছিলেন। কিন্তু ২০২০ সালের ১৮ ডিসেম্বর কোভিড-19 মহামারীর কারণে তার বিচার স্থগিত করা হয়। পরবর্তীতে ২০২১ সালের ৭ সেপ্টেম্বর পুনরায় তার বিচার শুরু হয়।
প্রাথমিক জীবন এবং শিক্ষা
সরকারি নথি অনুসারে খালিদ শেখের জন্ম ১৪ এপ্রিল, ১৯৬৫ বা ১ মার্চ, ১৯৬৪। তার জন্মস্থান বেলুচিস্তান (পাকিস্তান) বা কুয়েতে।  তার পিতা শেখ মোহাম্মদ আলী দৌস্তিন বেলুচি ছিলেন একজন সাধারণ দেওবন্দী ধর্মপ্রচারক। তার পিতা  ১৯৬০-এর দশকে বেলুচিস্তান থেকে পরিবারকে কুয়েতে স্থানান্তরিত করেন। তার মা ছিলেন হালেমা মোহাম্মদ। খালিদ শেখ হলেন রামজি ইউসেফের মামা, যিনি ১৯৯৩ সালের ওয়ার্ল্ড ট্রেড সেন্টারে বোমা হামলায় অংশ নেওয়ার অভিযোগে দোষী সাব্যস্ত হয়েছিলেন। খালিদ বেলুচি, উর্দু, আরবি ও ইংরেজিতে সাবলীল কথাবার্তা বলতে পারেন।
মার্কিন ফেডারেল নথি অনুসারে, ১৯৮২ সালে তিনি আবদুর রসুল সায়াফের বক্তৃতা শুনেন, যেখানে তিনি সোভিয়েতদের বিরুদ্ধে জিহাদের আহ্বান জানান। ১৬ বছর বয়সে তিনি মুসলিম ব্রাদারহুডে যোগ দেন। ১৯৮৩ সালে মাধ্যমিক বিদ্যালয়ে উত্তীর্ণ হওয়ার পর খালিদ মার্কিন যুক্তরাষ্ট্রে গিয়ে উত্তর ক্যারোলিনার মুরফ্রিসবোরোতে চোয়ান বিশ্ববিদ্যালয়ে ভর্তি হন। এর পরে তিনি উত্তর ক্যারোলিনা কৃষি ও প্রযুক্তি বিশ্ববিদ্যালয়ে স্থানান্তরিত হন এবং ১৯৮৬ সালে সেখান থেকে মেকানিক্যাল ইঞ্জিনিয়ারিংয়ে ব্যাচেলর অফ সায়েন্স (BS) ডিগ্রি লাভ করেন।
ফিলিপাইন ১৯৯৪-৯৫
১৯৯৪ সালের শেষের দিকে এবং ১৯৯৫ সালের শুরুভাগে খালিদ ফিলিপাইনে অবস্থান করেন। তিনি সেখানে আব্দুল মজিদ বা সালেম আলি উপনাম ব্যবহার করে নিজেকে সৌদি বা কাতারি প্লাইউড রপ্তানিকারক হিসাবে পরিচয় দেন।
অপারেশন বোজিঙ্কা
খালিদ শেখ ১৯৯৪ সালে তার ভাগ্নে রামজি ইউসুফের সাথে বোজিঙ্কা চক্রান্তে কাজ করার জন্য ফিলিপাইনে যান। তারা ম্যানিলা-ভিত্তিক ১২টি বাণিজ্যিক বিমান মার্কিন যুক্তরাষ্ট্র, পূর্ব এশিয়া এবং দক্ষিণ-পূর্ব এশিয়ার উড়ন্ত রুটের মধ্যে ধ্বংস করার পরিকল্পনা করেন। ৯/১১ কমিশনের রিপোর্টে বলা হয় যে, "এই প্রথমবার খালিদ শেখ একটি জঙ্গি কর্মকাণ্ডের প্রকৃত পরিকল্পনায় অংশ নেন।" বোজিঙ্কার পরিকল্পনার সারাংশ হল, একটি সেসনা বিমান ভাড়া বা ক্রয় করে এটিকে বিস্ফোরক দিয়ে ভর্তি করে সিআইএ সদর দফতরে ক্র্যাশ ল্যান্ড করানো।১৯৯৪ সালের ডিসেম্বরে ইউসুফ ফিলিপাইন এয়ারলাইন্সের ফ্লাইট 434-তে  একটি বোমার পরীক্ষায় করেন, যা মার্কিন বিমানে স্থাপন করা প্রতিটি বোমায় ব্যবহৃত বিস্ফোরকগুলির মাত্র দশ শতাংশ ব্যবহার করা হয়। পরীক্ষার ফলে ফিলিপাইন থেকে জাপান গামী একটি ফ্লাইটে একজন জাপানি নাগরিকের মৃত্যু হয়। এই ঘটনায় সে বছরের ৭ ফেব্রুয়ারি ইউসুফকে আটক করা হয়। অপারেশন বোজিঙ্কায় জড়িত থাকার অভিযোগে ১৯৯৬ সালের জানুয়ারিতে নিউইয়র্কের একটি জেলা আদালতে খালিদ শেখ মোহাম্মদকে সন্ত্রাসবাদের অভিযোগে অভিযুক্ত করা হয়।
ওসামা বিন লাদেনের সাথে সম্পর্ক
বোজিঙ্কা চক্রান্ত আবিষ্কৃত হওয়ার পর খালিদ শেখ কাতারে ফিরে এসে দেশটির বিদ্যুৎ ও পানি মন্ত্রণালয়ে একজন প্রকল্প প্রকৌশলী হিসাবে তার চাকরিতে যোগ দেন। ১৯৯৫ সালে তিনি বিশ্বব্যাপী জিহাদি সম্প্রদায়ের কার্যক্রম দেখার জন্য সুদান, ইয়েমেন, মালয়েশিয়া ও ব্রাজিলে ভ্রমণ করেন। যদিও কোনো প্রমাণ তাকে সেই অবস্থানগুলির মধ্যে কোনো সন্ত্রাসী কর্মকাণ্ডের সাথে যুক্ত করেনি। সুদানে তার সফরে তিনি বিন লাদেনের সাথে দেখা করার চেষ্টা করেন। তখন বিন লাদেন  সেখানে বসবাস করছিলেন। ১৯৯৬ সালের জানুয়ারি মাসে মার্কিন যুক্তরাষ্ট্র কাতারি সরকারকে খালিদ শেখকে গ্রেপ্তার করতে বললে তিনি আফগানিস্তানে পালিয়ে যান। সেই বছরের শেষের দিকে তিনি সেখানে বসতি স্থাপনকারী বিন লাদেনের সাথে কাজের সম্পর্ক গড়ে তোলেন।
বিন লাদেন ও তার সহকর্মীরা এই সময়ে তাদের সকল কার্যক্রম আফগানিস্তানে স্থানান্তরিত করে। ১৯৯৬ সালে মাঝামাঝি সময়ে উসমার অপারেশনাল প্রধান মোহাম্মদ আতেফ তোরাবোরাতে বিন লাদেন ও শেখ  মোহাম্মদের মাঝে একটি বৈঠকের আয়োজন করেন। সেই বৈঠকে শেখ মোহাম্মদ একটি গভীর পরিকল্পনার রূপরেখা দেন। তা হল ২০০১ সালে বিমান হাইজ্যাকিং এবং তা দিয়ে টুইন টাওয়ারে হামলা। বিন লাদেন তখন তাকে আল-কায়েদার পূর্ণ সদস্য হওয়ার জন্য অনুরোধ করেন। কিন্তু ১৯৯৮1998 সালে নাইরোবি ও  দারুসসালামে অবস্থিত মার্কিন দূতাবাসে বোমা হামলার পর ১৯৯৯ সালের প্রথম দিকে খালিদ শেখ  এই ধরনের প্রতিশ্রুতি প্রত্যাখ্যান করেন। কারণ, তিনি মনে করেন যে, এমন হামলা সামনে বড় ধরনের হামলা ঠেকিয়ে দিতে আমেরিকাকে সাহায্য করবে।
৯/১১ হামলার পরিকল্পনা
১৯৯৮ সালের শেষের দিকে বা ১৯৯৯ সালের শুরুর দিকে বিন লাদেন খালিদকে প্লট সংগঠিত করার জন্য অনুমোদন দেন। ১৯৯৯ সালের প্রথম দিকে খালিদ শেখ ওসামা বিন লাদেন ও তার অপারেশনাল প্রধান মোহাম্মদ আতেফের সাথে বৈঠক করেন। বলা হয়, বিন লাদেন এই চক্রান্তের নেতৃত্ব দেন এবং আর্থিক সহায়তা প্রদান করেন। তিনি প্রধান হাইজ্যাকার হিসাবে মোহাম্মদ আত্তাকে বেছে নেওয়াসহ অন্যান্য অংশগ্রহণকারী নির্বাচনের সাথে জড়িত ছিলেন। খালিদ শেখ অপারেশনাল সহায়তা প্রদান করেন; যেমন: লক্ষ্য নির্বাচন এবং হাইজ্যাকারদের জন্য ভ্রমণের ব্যবস্থা করতে সহায়তা করা। আতেফ ছিনতাইকারীদের যাবতীয় নির্দেশনা দেন।
আত্তাকে মিশনের নেতা নির্বাচিত করার পর তিনি লক্ষ্যগুলি নিয়ে আলোচনা করার জন্য বিন লাদেনের সাথে দেখা করেন। তাদের লক্ষ্যগুলি ছিল: ওয়ার্ল্ড ট্রেড সেন্টার, যা মার্কিন অর্থনীতির প্রতিনিধিত্ব করে; পেন্টাগন, যা মার্কিন সামরিক বাহিনীর হেড কোয়ার্টার এবং মার্কিন ক্যাপিটল বিল্ডিং, যা ইসরাইলের সমর্থনে মার্কিন নীতির উৎস। হোয়াইট হাউসও তালিকায় ছিল, কারণ বিন লাদেন এটিকে তাদের রাজনৈতিক প্রতীক হিসেবে বিবেচনা করে এটির উপরও আক্রমণ করতে চেয়েছিলেন। কোনো পাইলট যদি তার লক্ষ্যবস্তুতে পৌঁছাতে না পারেন, তাহলে সে তিনি যেন বিমানটি বিধ্বস্ত করেন।
ফিলিপ জেলিকোর সাক্ষ্য অনুসারে বিন লাদেন ইসরায়েলকে সমর্থন করার জন্য মার্কিন যুক্তরাষ্ট্রে হামলা করতে অনুপ্রাণিত হয়েছিলেন এবং দলগুলিকে সঠিকভাবে প্রস্তুত করার জন্যে আক্রমণের তারিখটি আরো পেছাতে চেয়েছিলেন। তার ভাষায়:
২০০১ সালে আল জাজিরার সাংবাদিক ইয়োসরি ফৌদার সাথে একটি সাক্ষাৎকারে শেখ মোহাম্মদ স্বীকার করেন যে, তিনি এবং রামজি বিন শায়বা "পবিত্র মঙ্গলবার অপারেশন" এর সাথে জড়িত ছিলেন। 'পবিত্র মঙ্গলবার অপারেশন' ছিল ৯/১১ হামলার কোড নাম এবং হামলাগুলি আসলে মঙ্গলবারে সংঘটিত হয়েছিল৷ খালিদ শেখ অবশ্য তার ব্যক্তিগত প্রতিনিধির মাধ্যমে এই দাবির বিরোধিতা করে বলেন, "আমি আল জাজিরার প্রতিবেদককে কখনো বলিনি যে,আমি আল-কায়েদার সামরিক কমিটির প্রধান"। ২০০২ সালের এপ্রিলে আল জাজিরার সংবাদদাতা ইয়োসরি ফৌদা খালিদ এবং রামজি বিন শায়বার সাথে একটি সাক্ষাত্কারে ৯/১১ হামলার প্রস্তুতির বর্ণনায় বলেন যে, তারা প্রথমে মার্কিন যুক্তরাষ্ট্রের দুইটি পারমাণবিক স্থাপনায় হামলা করার কথা ভেবেছিলেন কিন্তু অবশেষে আপাতত পারমাণবিক লক্ষ্যবস্তু ত্যাগ করার সিদ্ধান্ত নেওয়া হয়ে।
ড্যানিয়েল পার্ল হত্যা
গোয়েন্দা বিশেষজ্ঞ রোহান গুনারত্নের সাথে সিএনএনের একটি সাক্ষাত্কার অনুসারে, ড্যানিয়েল পার্ল করাচিতে সক্রিয় আল কায়েদা নেটওয়ার্কের সন্ধানে যাচ্ছিলেন এবং খালিদ শেখ মোহাম্মদের নির্দেশেই ড্যানিয়েল পার্লকে হত্যা করা হয়েছিল। ২০০৬ সালের ১২ অক্টোবর টাইম ম্যাগাজিন রিপোর্ট করে যে, খালিদ শেখ সিআইএ জিজ্ঞাসাবাদে স্বীকার করেছেন যে, তিনি ব্যক্তিগতভাবে হত্যা করেছেন। ২০০৭ সালের ১৫ মার্চ পেন্টাগন জানায় যে, খালিদ হত্যার কথা স্বীকার করেছেন। বিবৃতিতে খালিদকে উদ্ধৃত করে বলা হয়,"আমি আমার আশীর্বাদকৃত ডান হাত দিয়ে পাকিস্তানের করাচি শহরে মার্কিন ইহুদি ড্যানিয়েল পার্লের মাথা কেটে ফেলেছি। যারা নিশ্চিত করতে চান তাদের জন্য, ইন্টারনেটে আমার ছবি তার মাথা ধরে আছে। এই স্বীকারোক্তি নির্যাতনের মাধ্যমে স্বীকার করানো হয় এবং খালিদ সেই সময়ে আরো অনেক অপরাধের কথা স্বীকার করেন।
জর্জটাউন ইউনিভার্সিটি কর্তৃক ২০১১ সালের জানুয়ারিতে প্রকাশিত একটি অনুসন্ধানী প্রতিবেদন অনুসারে, ফেডারেল ব্যুরো অফ ইনভেস্টিগেশন শিরার মিল ব্যবহার করে তা নির্ধারণ করে যে, পার্ল হত্যার ভিডিওতে অপরাধী সম্ভবত খালিদই ছিলেন। জলপীড়নের মাধ্যমে প্রাপ্ত স্বীকারোক্তি আদালতে গ্রহণযোগ্য হয়নি বলে সংশ্লিষ্টরা জানান, ফেডারেল কর্মকর্তারা তাদের মামলাকে শক্তিশালী করতে এই ফরেনসিক প্রমাণ ব্যবহার করেছেন।
গ্রেফতার, জিজ্ঞাসাবাদ এবং নির্যাতন
২০০২ সালের ১১ সেপ্টেম্বর পাকিস্তানি ইন্টার-সার্ভিসেস ইন্টেলিজেন্সের (আইএসআই) সদস্যরা করাচিতে একটি অভিযানের সময় শেখ মোহাম্মদকে হত্যা বা বন্দী করার দাবি করে, যার ফলে রামজি বিন শায়বা ধরা পড়েন। পাকিস্তানের এই দাবি মিথ্যা ছিল। ২০০৩ সালের ১ মার্চ আইএসআই পাকিস্তানের রাওয়ালপিন্ডি থেকে খালিদকে গ্রেফতার করে। ২০১২ সাল থেকে তিনি মার্কিন হেফাজতে রয়েছেন। গ্রেফতারের পর প্রাথমিকভাবে খালিদ শেখকে আফগানিস্তানের সিআইএয়ের সল্ট পিট কারাগারে রাখা হয়েছিল। সেখানে তার ওপর ব্যাপক নির্যাতন করা হয়। তাকে থাপ্পড় মারা হয়; মুখ চেপে ধরা হয়; স্ট্রেস পজিশনে রাখা হয়; স্থায়ী ঘুমের বঞ্চনায় রাখা হয় এবং শরীরে জল ঢেলে দেওয়া হয়।
২০০৩ সালে খালিদকে পোল্যান্ডের একটি গোপন সিআইএ কারাগারে বা ব্ল্যাক সাইটে বন্দী করে রাখা হয় এবং সেখানে সিআইএ তাকে ১৮৩ বার জলপীড়ন করে। এরপর তাকে রোমানিয়ার আরেকটি গোপন সিআইএ কারাগারে স্থানান্তর করা হয়।
২০০৬ সালের সেপ্টেম্বরে মার্কিন সরকার ঘোষণা করে যে, তারা খালিদকে গোপন সিআইএ কারাগার বা ব্ল্যাক সাইট থেকে গুয়ানতানামো বে ডিটেনশন ক্যাম্পে সামরিক হেফাজতে নিয়ে গেছে। রেড ক্রস, হিউম্যান রাইটস ওয়াচ এবং খালিদ শেখ বিবেচনা করেম যে, জলপীড়নসহ জিজ্ঞাসাবাদের অন্য কঠোর কৌশলগুলি নির্যাতনের সমান।  তিনি কিছু সময়ের জন্য ঘুমের বঞ্চনার শিকারও ছিলেন। বেশিরভাগ সময় তাকে দাঁড়িয়ে থাকতে বাধ্য করা হয়েছিল। পরবর্তী প্রতিবেদন অনুসারে, খালিদ প্রথমে আমেরিকীয় জিজ্ঞাসাবাদকারীদের বলেছিলেন যে, তাকে একজন আইনজীবী না দেওয়া পর্যন্ত তিনি কোনো প্রশ্নের উত্তর দেবেন না। তবে মার্কিনীরা এটা প্রত্যাখ্যান করে। তিনি দাবি করেন যে, 'জিজ্ঞাসাবাদের সময় তাকে এক মাসেরও বেশি সময় ধরে নগ্ন রাখা হয়েছিল এবং তাকে অস্বাভাবিক সংখ্যক মহিলা হ্যান্ডলার দ্বারা জিজ্ঞাসা করা হয়েছিল'।
২০০৪ সালের ১২ অক্টোবর হিউম্যান রাইটস ওয়াচ রিপোর্ট করে যে,খালিদ শেখসহ ১১ জন সন্দেহভাজন জর্ডানের একটি আধা-গোপন কারাগারে "নিখোঁজ " হয়ে গেছে এবং সিআইএর নির্দেশে সেখানে তাদের নির্যাতন করা হতে পারে। সে সময় জর্ডান ও আমেরিকীয় কর্মকর্তারা এসব অভিযোগ অস্বীকার করেন।   ২০০৮ সালের ৫ ফেব্রুয়ারি সিআইএ পরিচালক মাইকেল হেইডেন একটি সিনেট কমিটিকে বলেছিলেন যে, তার এজেন্টরা খালিদ শেখে উপর জলপীড়ন করেছিল। ২০০৯ সালে প্রকাশিত ইউএস জাস্টিস ডিপার্টমেন্টের একটি মেমোতে বলা হয়েছে যে, খালিদ শেখ ২০০৩ সালের মার্চ মাসে ১৮৩ বার জলপীড়নের শিকার হয়েছেন।
২০০৬ সালের অক্টোবরে খালিদ শেখ রেড ক্রসের আন্তর্জাতিক কমিটির একজন প্রতিনিধির কাছে জলপীড়নসহ আটক অবস্থায় তার সাথে করা দুর্ব্যবহার ও নির্যাতনের বর্ণনা দেন। খালিদ বলেন যে, দুর্ব্যবহার বন্ধ করার জন্য তিনি জিজ্ঞাসবাদকারীদের মর্জি মাফিক অনেক মিথ্যা তথ্য দিয়েছেন। রেড ক্রসের সাথে ২০০৬ সালের সাক্ষাৎকারে খালিদ তার আটকের তৃতীয় স্থানে জিজ্ঞাসাবাদের প্রথম মাসে পাঁচটি ভিন্ন সেশনে ওয়াটারবোর্ডে নিয়ে যাওয়ার দাবি করেছিলেন। ২০০৮ সালের মার্চ মাসে  গুয়ানতানামোতে চার বছর বন্দী থাকার পর খালিদ  ১১ সেপ্টেম্বরে মাস্টারমাইন্ডিংয়ের কথা স্বীকার করেন। এছাড়া রিচার্ড রিড জুতা বোমা হামলা, আটলান্টিক মহাসাগরের উপর একটি বিমান উড়িয়ে দেওয়ার চেষ্টা, ইন্দোনেশিয়ার বালি নাইটক্লাবে বোমা হামলা, ১৯৯৩ সালের ওয়ার্ল্ড ট্রেড সেন্টারে বোমা হামলাসজ বিভিন্ন ব্যর্থ হামলার কথা স্বীকার করেন। ৯/১১ সম্পর্কে বলেন, "আমি অপারেশনে A থেকে Z পর্যন্ত জড়িত ছিলাম"।
খালিদ শেখ মোহাম্মদকে গ্রেফতার করার সময় জব্দ করা একটি কম্পিউটারে হার্ড ড্রাইভে নিম্নলিখিতগুলি বিষয়গুলো ছিল:
শুনানিতে খালিদ শেখ মোহাম্মদ বলেছিলেন যে, কম্পিউটারটি তার নয়। এটি মুস্তফা আহমাদ আল-হাওসাভির। তাদের দুই জনকে একসাথে গ্রেপ্তার করা হয়েছিল।
জিজ্ঞাসাবাদকারীদের তার সন্তানদের অপব্যবহার
উচ্চমূল্যের বন্দীদের একজন মজিদ খানের পিতা আলি খান ২০০৬ সালের ১৬ এপ্রিল একটি হলফনামা প্রকাশ করেন। তাতে বলা হয় যে, জিজ্ঞাসাবাদকারীরা খালিদ শেখ মোহাম্মদের ৬ ও ৮ বছর বয়সী শিশুদের অপমানজনক জিজ্ঞাসাবাদের শিকার করেছে।
গুয়ানতানামোতে স্থানান্তর এবং তার যোদ্ধাবস্থা পর্যালোচনা ট্রাইব্যুনালের সামনে শুনানি
২০০৬ সালের ৬ সেপ্টেম্বর তৎকালীন আমেরিকান প্রেসিডেন্ট জর্জ ডব্লিউ বুশ প্রথমবারের মতো নিশ্চিত করেন যে, সিআইএ সারা বিশ্বেে বিভিন্ন গোপন কারাগারে জিজ্ঞাসাবাদের জন্য "উচ্চ মূল্যের বন্দিদের" ধরে রেখেছে। তিনি আরও বলেন যে, খালিদ শেখ মোহাম্মদসহ ১৪ জন সিনিয়র বন্দীকে গুয়ানতানামো কারাগারে সিআইএ হেফাজত থেকে সামরিক হেফাজতে স্থানান্তর করা হচ্ছে এবং এই ১৪ বন্দী এখন গুয়ানতানামো সামরিক কমিশনের সামনে অভিযোগের মুখোমুখি হওয়ার আশা করতে পারে। ২০০৬ সালের ২৯ সেপ্টেম্বর একটি ভাষণে বুশ বলেন:
২০০৮ সালের মার্চ মাসে খালিদ শেখ মোহাম্মদ গুয়ানতানামো বেতে রুদ্ধদ্বার শুনানির আগে সাক্ষ্য দেন। পেন্টাগন কর্তৃক প্রকাশিত শুনানির প্রতিলিপি অনুসারে তিনি বলেছিলেন, "আমি A থেকে Z পর্যন্ত ৯/১১ অপারেশনের জন্য দায়ী ছিলাম। প্রতিলিপিগুলি তাকে আরো স্বীকার করে দেখায়:
২০০৭ সালের ১৫ মার্চ বিবিসি নিউজ রিপোর্ট করে যে, "তার সাক্ষ্যের প্রতিলিপি আরবি থেকে অনুবাদ করা হয়েছিল এবং প্রকাশের আগে সংবেদনশীল গোয়েন্দা তথ্য মুছে ফেলার জন্য মার্কিন প্রতিরক্ষা বিভাগ দ্বারা সম্পাদনা করা হয়েছিল। একজন বিচারকের প্রশ্নে দেখা গেছে, খালিদ শেখ মোহাম্মদ মার্কিন হেফাজতে নির্যাতনের অভিযোগ করেছেন।" প্রতিরক্ষা বিভাগের ট্রান্সক্রিপ্টে খালিদ শেখ বলেন যে, তার বিবৃতি চাপের মধ্যে দেওয়া হয়নি, তবে খালিদ এবং মানবাধিকার আইনজীবীরা অভিযোগ করেন যে, তাকে নির্যাতন করা হয়েছিল। সিআইএ কর্মকর্তারা এর আগে এবিসি নিউজকে বলেছিলেন যে, "কথোপকথন শুরু করার আগে খালিদ শেখ জলপীড়নের অধীনে সবচেয়ে বেশি আড়াই মিনিট যাবত স্থায়ী ছিলেন"। আইন বিশেষজ্ঞরা বলেন যে, এতে তার সব বক্তব্য কলঙ্কিত হতে পারে। মিথ্যা স্বীকারোক্তিতে বিশেষজ্ঞ ফরেনসিক সাইকিয়াট্রিস্ট মাইকেল ওয়েলনার সাক্ষ্যের প্রতিলিপি থেকে পর্যবেক্ষণ করেন যে, তার পরিবার সম্পর্কে তার উদ্বেগ খালিদকে সহযোগিতা চাওয়ার ক্ষেত্রে আগের যে কোনো রিপোর্ট করা দুর্ব্যবহারের চেয়ে অনেক বেশি প্রভাবশালী হতে পারে।
জিজ্ঞাসাবাদে খালিদ এও স্বীকার করেন যে, তিনি ১৯৯৩ সালের ওয়ার্ল্ড ট্রেড সেন্টার অপারেশনের জন্য দায়ী। যেটিতে ছয়জন নিহত এবং ১,০০০ জনের বেশি আহত হয়েছিল। তিনি হামলার পরিকল্পনা করেননি, তবে এটিকে সমর্থন করেছিলেন।
স্বীকারোক্তির তালিকা
খালিদ শেখ অন্তত ৩১টি স্বীকারোক্তি দিয়েছেন:
খালিদ গুয়ানতানামোতে পৌঁছানোর পর এফবিআই এবং সামরিক জিজ্ঞাসাবাদকারীদের একটি দল তার কাছ থেকে একই স্বীকারোক্তি আদায় করার চেষ্টা করেছিল, যা সিআইএ ৯/১১ প্লট সম্পর্কে পেয়েছিল। ২০০৮ সাল নাগাদ বুশ প্রশাসন বিশ্বাস করেছিল যে, এই তথাকথিত "ক্লিন টিম" খালিদ এবং অন্যদেরকে হত্যার দায়ে অভিযুক্ত করার জন্য যথেষ্ট প্রমাণ সংকলন করেছে। ২০০৭ সালের ৯ আগস্ট প্রতিরক্ষা অধিদপ্তর ঘোষণা করেছিল যে, সিআইয়ের গোপন সাইট থেকে গুয়ানতানামোতে স্থানান্তরিত উচ্চ মূল্যের বন্দীদের মধ্যে চৌদ্দ জনকে আনুষ্ঠানিকভাবে "শত্রু যোদ্ধা" হিসাবে শ্রেণীবদ্ধ করা হয়েছে। যদিও বিচারক পিটার ব্রাউনব্যাক এবং কিথ জে. অলরেড দুই মাস আগে রায় দিয়েছিলেন যে, শুধুমাত্র "অবৈধ শত্রু যোদ্ধা" সামরিক কমিশনের মুখোমুখি হতে পারে। প্রতিরক্ষা বিভাগ বাছাইকারীকে মওকুফ করে এবং বলে যে, চৌদ্দ জনের সবাই এখন গুয়ানতানামো সামরিক কমিশনের সামনে অভিযোগের মুখোমুখি হতে পারে।
শেখ ওমরের আত্মপক্ষ সমর্থনে ব্যবহৃত স্বীকারোক্তি
২০০৮ সালের ৯ মার্চ আহমেদ ওমর সাঈদ শেখের আইনজীবীরা তাদের মক্কেলের পক্ষে খালিদ শেখের স্বীকারোক্তির উদ্ধৃতি দেন। আহমেদ ওমর সাঈদ শেখকে (তিনি শেখ ওমর নামেও পরিচিত) ড্যানিয়েল পার্লকে হত্যার দায়ে পাকিস্তানের একটি আদালতে মৃত্যুদণ্ড দেওয়া হয়েছিল। ওমরের আইনজীবীরা সম্প্রতি ঘোষণা করেছেন যে, তারা একটি আপিলে খালিদ শেখের স্বীকারোক্তি ব্যবহার করার পরিকল্পনা করেছেন। তারা সবসময় স্বীকার করেছেন যে, ওমর পার্লের হত্যাকাণ্ডে ভূমিকা রেখেছিল, কিন্তু খালিদই  প্রকৃত খুনি।
ফ্রান্সে মামলা
২০০৯ সালে ফরাসি সরকার ২০০২ সালে তিউনিশিয়ার দ্বীপ জারবাতে জিবায় বোমা হামলায় জড়িত থাকার অভিযোগে খালিদ শেখ মোহাম্মদের অনুপস্থিতিতে বিচার করার সিদ্ধান্ত নেয়।সেই হামলায় ১৪ জার্মান পর্যটক, পাঁচজন তিউনেশীয় এবং দুইজন ফরাসি নাগরিক নিহত হয়েছিল। তারা তাকে আটক জার্মান নাগরিক ক্রিশ্চিয়ান গ্যাঙ্কজারস্কি ও তিউনেশীয় নাগরিল ওয়ালিদ নাওয়ারের সাথে চার্জ করার ইচ্ছা করেছিলেন। পরবর্তীতে ফরাসি বিচারকরা খালিদ শেখ মোহাম্মদের মামলাকে গ্যাঙ্কজারস্কি এবং নাওয়ারের থেকে আলাদা করে পরবর্তী তারিখে আলাদাভাবে বিচার করার সিদ্ধান্ত নেন।
১১ সেপ্টেম্বর হামলায় ভূমিকার জন্য বিচার
২০০৮ সালের ১১ ফেব্রুয়ারী মার্কিন যুক্তরাষ্ট্রের প্রতিরক্ষা বিভাগ সামরিক কমিশন সিস্টেমের অধীনে ৯/১১ হামলার জন্য খালিদ শেখ, রামজি বিন শায়বা, মুস্তফা আহমেদ আল-হাওসাভি, আলী আবদ আল-আজিজ আলী ও ওয়ালিদ বিন আত্তাশকে অভিযুক্ত করে। তাদের বিরুদ্ধে প্রায় ৩,০০০ লোককে হত্যা এবং বিমান ছিনতাইয়ের জন্য আর্থিক সহায়তা প্রদান, বেসামরিক বস্তুর উপর আক্রমণ করা, ইচ্ছাকৃতভাবে গুরুতর শারীরিক আঘাত এবং যুদ্ধের আইন লঙ্ঘন করে সম্পত্তি ধ্বংস করার অভিযোগ আনস হয়। তাদের বিরুদ্ধে অভিযোগে ১১ সেপ্টেম্বরের ঘটনাকে সামনে রেখে আসামীদের দ্বারা সংঘটিত ১৬৯টি প্রকাশ্য কর্মের তালিকা তৈরি করা হয়।
অ্যামনেস্টি ইন্টারন্যাশনাল, হিউম্যান রাইটস ওয়াচ এবং সেন্টার ফর কনস্টিটিউশনাল রাইটসসহ সকল মানবাধিকার গোষ্ঠী এবং মার্কিন সামরিক প্রতিরক্ষা আইনজীবীরা ন্যায্য বিচারের জন্য যথাযথ প্রক্রিয়ার অভাবের জন্য সামরিক কমিশনগুলির সমালোচনা করেছেন।   মামলাটি আইনি প্রক্রিয়ায় এগিয়ে চলছে। ২০১৯ সালের আগস্টে বিচারক ডব্লিউ শেন কোহেন দ্বারা বিচারের তারিখটি ২০২১ সালের ১২ জানুয়ারী নির্ধারণ করা হয়েছিল।     কিন্তু কোভিড ১৯ মহামারির কারণে তারিখটি পিছিয়ে যায়। ২০২১ সালের ৭ সেপ্টেম্বরে খালিদ শেখের বিচার পুনরায় শুরু হয়।
আইনি রায় ও খালিদ শেখ
২০০৮ সালে মার্কিন যুক্তরাষ্ট্রের সুপ্রিম কোর্ট রায় দেয় যে, আটক ব্যক্তিদের তাদের আটককে চ্যালেঞ্জ করার জন্য হেবিয়াস কর্পাসের অধীনে আবেদন করার জন্য মার্কিন ফেডারেল আদালতে প্রবেশের অধিকার রয়েছে এবং ২০০৫ সালের বন্দি চিকিৎসা আইন ও ২০০৬ সালের সামরিক কমিশন আইন ত্রুটিপূর্ণ ছিল। আদালতের উদ্বেগ মোকাবেলার জন্য ২০০৯ সালে কংগ্রেস কর্তৃক একটি সংশোধিত সামরিক কমিশন আইন পাস করা হয়েছিল। ২০১৯ সালরে জুলাই মাসে আদালতে জমা দেওয়া একটি চিঠিতে খালিদ শেখ ৯/১১ হামলার শিকার এবং তাদের পরিবারকে সৌদি আরবের বিরুদ্ধে তাদের মামলায় সাহায্য করার ইচ্ছার কথা জানান। হামলার মাস্টারমাইন্ড তার সহযোগিতার বিনিময়ে তার মৃত্যুদণ্ড বাতিলের দাবি জানিয়েছে বলে জানা যায়।
নতুন ছবি প্রকাশ
২০০৯ সালের ৯ সেপ্টেম্বর খালিদ শেখ মোহাম্মদ ও আম্মার আল বেলুচির ছবি ইন্টারনেট, মার্কিন ও আন্তর্জাতিক মিডিয়াতে ব্যাপকভাবে প্রকাশিত হয়েছিল।  গুয়ানতানামো বন্দিদের ছবি তোলা ও বিতরণের ওপর ক্যাম্প কর্তৃপক্ষের কঠোর নিয়ন্ত্রণ রয়েছে। গুয়ানতানামোতে আসা সাংবাদিক ও ভিআইপিদের বন্দীদের মুখ দেখা যায় এমন কোনো ছবি তোলার অনুমতি নেই। সাংবাদিকরা খালিদ শেখ মোহাম্মদের মতো 'উচ্চ মূল্যের বন্দিদের দেখতে কেবল আদালতের কক্ষে দেখতে পাবেন এবং সেখানে ক্যামেরার অনুমতি নেই।
২০০৯ সালের ৯ সেপ্টেম্বর স্বাধীন সন্ত্রাসবিরোধী গবেষকরা জিহাদি ওয়েবসাইটে খালিদ শেখ মোহাম্মদ ও তার ভাগ্নে আম্মার আল বালুচির নতুন ছবি খুঁজে পান। ক্যারল রোজেনবার্গের মতে দ্য মিয়ামি হেরাল্ডে লিখেছেন: "ছবিগুলি জুলাই মাসে তোলা হয়েছিল। রেড ক্রসের মুখপাত্র বার্নার্ড ব্যারেট বলেছেন, জেল ক্যাম্পের কর্মীদের সাথে একটি চুক্তির অধীনে এটি তোলা হয়, যা রেড ক্রস প্রতিনিধিদের বন্দীদের ছবি তুলতে এবং পরিবারের সদস্যদের কাছে ছবি পাঠাতে দেয়।
ঘোষণাপত্র
২০১৪ সালের জানুয়ারিতে খালিদ শেখের লেখা ৩৬ পৃষ্ঠার একটি "অহিংসা ইশতেহার" মার্কিন সরকার কর্তৃক প্রকাশ করা হয়েছিল। শিরোনাম ছিল "গুয়ানতানামোতে সামরিক কমিশনের ক্রুসেডারদের কাছে খালিদ শেখ মোহাম্মদের বক্তব্য। এতে লেখক পশ্চিমাদের ইসলাম অনুসরণের যুক্তি ব্যাখ্যা করার জন্য সাংস্কৃতিক সমালোচনা, ধর্মতাত্ত্বিক ও ঐতিহাসিক রেফারেন্স ব্যবহার করেন। নোটগুলিতে তিনজন পশ্চিমা লেখকের আটটি বই এবং ২০১৩ সালের ৩১ অক্টোবরের আদ্যক্ষর রয়েছে।
খালিদ শেখ মোহাম্মদ ও সুলায়মান আবু গাইস
খালিদ শেখ মোহাম্মদ আল-কায়েদার কথিত দুই সদস্য জাকারিয়া মুসাবী এবং সেলিম হামদানের বিচারে সাক্ষী হিসেবে অংশ নেন। লস এঞ্জেলেস টাইমসের রিপোর্টার রিচার্ড সেরানো লিখেন:
"২০০৬ সালে তথাকথিত ২০তম হাইজ্যাকার জাকারিয়া মুসাবির হত্যার বিচারে তার জিজ্ঞাসাবাদের সারাংশ উচ্চস্বরে পড়া হয় এবং মুসাবি মৃত্যুদণ্ড থেকে রক্ষা পান। দুই বছর পর একটি মিলিটারি কমিশন ট্রায়াল বা ট্রাইব্যুনালে মোহাম্মদের বিভিন্ন বিবৃতি পড়া হয়, যার ফলে ওসামা বিন লাদেনের চালক সেলিম হামদানকে গুয়ান্তানামো বে থেকে মুক্তি দেওয়া হয়"। সুলাইমান আবু গাইসের একজন অ্যাটর্নি স্ট্যানলি কোহেন খালিদ শেখের সাক্ষাৎকার নেওয়ার অনুরোধ করেছিলেন, যাকে তারা আবু গাইসের প্রতিরক্ষায় সহায়তা করার জন্য "জীবিত সবচেয়ে যোগ্য ব্যক্তি" বলে বর্ণনা করেছিলেন। শেখ মোহাম্মদ তার অ্যাটর্নি ডেভিড নেভিনের মাধ্যমে বিশেষ শর্তে সাক্ষাৎকার নিতে সম্মত হন।"
খালিদ শেখ আবু গাইসকে একজন "ধার্মিক মানুষ" ও "স্পেলবাইন্ডিং স্পিকার" বলে অভিহিত করেছিলেন।তিনি তার জ্ঞান অনুসারে আল-কায়েদার অভিযানে কোনো সামরিক ভূমিকা পালন করেননি এবং তার কোনো সামরিক প্রশিক্ষণ ছিল না। মোহাম্মদ যুক্তি দিয়েছিলেন যে, পশ্চিমা পররাষ্ট্র নীতি ভণ্ডামি করেছে। কারঙ এটি সোভিয়েত যুদ্ধে মুজাহিদিনদের উত্থানের অনুমতি দিয়েছিল, কিন্তু পশ্চিমা মিডিয়া তখন থেকে মুজাহিদিনদের "সন্ত্রাসী" বা "বিদেশী যোদ্ধা" হিসাবে চিহ্নিত করেছে। তিনি আরো দাবি করেন যে, তালেবানের ইসলামী শাসন ১৯৯০ এর দশকে আফগানিস্তানে নিরাপত্তা পুনরুদ্ধার করেছিল। ইউএস ডিস্ট্রিক্ট জজ লুইস এ. কাপলান রায় দিয়েছিলেন যে, মোহাম্মদের বক্তব্য বা সাক্ষ্য আবু গাইসের বিচারের সাথে প্রাসঙ্গিক ছিল না, তাই তা অগ্রহণযোগ্য।
মিডিয়া
ক্রাইম ডকুমেন্টারি সিরিজ মুগশটস 'KSM's Confessins' শিরোনামে একটি পর্ব প্রকাশ করে, যা খালিদ শেখ মোহাম্মদকে পাকিস্তান থেকে নিউইয়র্ক পর্যন্ত চিহ্নিত করে।
সিমলা বৌরি
সিমলা বৌরি একজন ভারতীয় রাজনীতিবিদ এবং ভারতীয় জনতা পার্টির অন্তর্গত। তিনি রাজস্থান বিধানসভায় রাজস্থান অনুপগড়ের প্রতিনিধিত্ব করেন।
ছাদেকুল আরেফিন
ছাদেকুল আরেফিন (আরেফিন মাতিন নামেও পরিচিত) একজন বাংলাদেশী শিক্ষাবিদ। তিনি বর্তমানে বরিশাল বিশ্ববিদ্যালয়ের উপাচার্যের দায়িত্ব পালন করছেন। বরিশাল বিশ্ববিদ্যালয়ে যোগদানের পূর্বে তিনি রাজশাহী বিশ্ববিদ্যালয়ের সমাজকর্ম বিভাগে অধ্যাপনায় নিযুক্ত ছিলেন।
শিক্ষাজীবন
ছাদেকুল আরেফিন রাজশাহী বিশ্ববিদ্যালয়ের সমাজকর্ম বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি একই বিশ্ববিদ্যালয়ের ইনস্টিটিউট অব বাংলাদেশ স্টাডিজ থেকে ১৯৯৩ সালে এমফিল এবং ২০০৩ সালে পিএইচডি ডিগ্রি অর্জন করেন।
কর্মজীবন
আরেফিন মাতিন ১৯৯৬ সালে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের সমাজকর্ম বিভাগে শিক্ষকতা জীবন শুরু করেন। তিনি ১৯৯৮ সালে রাজশাহী বিশ্ববিদ্যালয়ের সমাজকর্ম বিভাগে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক পদে উন্নীত হন।
দায়িত্ব পালন
ছাদেকুল আরেফিন ২০১৯ সালের নভেম্বর মাসে পরবর্তী চার বছরের জন্য বরিশাল বিশ্ববিদ্যালয়ের উপাচার্য হিসেবে নিয়োগ লাভ করেন।
গবেষণাকর্ম
গ্রামীণ দরিদ্র জনগোষ্ঠীর ক্ষমতায়নের ওপর তার লেখা ১টি গবেষণা গ্রন্থ দেশ-বিদেশে সমাদৃত হয়েছে। এছাড়া দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণামূলক প্রবন্ধ প্রকাশিত হয়েছে।
বরগুনা পৌরসভা
বরগুনা পৌরসভা বাংলাদেশের বরগুনা শহরের একটি নগরভিত্তিক স্থানীয় সরকার সংস্থা। ১৯৭৩ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।
ইতিহাস
প্রশাসনিক সুবিধার জন্য অষ্টাদশ শতাব্দীর শেষ দিকে বরগুনার বিষখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীতে ১৯০৪ সালে আমতলী থানা থেকে আলাদা করে বরগুনাকে একটি স্থায়ী থানা হিসেবে প্রতিষ্ঠা করা হয়। ১৯৬৯ সালের ১লা জানুয়ারীতে পটুয়াখালী জেলায় উন্নীত হলে, বরগুনা পটুয়াখালী জেলার অন্তর্ভুক্ত হয় ও এর একটি মহকুমায় রূপান্তরিত হয়। বেতাগী, বামনা, পাথরঘাটা, আমতলী ও বরগুনা সদর থানা এই মহকুমায় অন্তর্ভুক্ত হয়। ১৯৭৩ সালের ২৩শে জুলাই “গ” শ্রেণীর পৌরসভা হিসেবে বরগুনা পৌরসভা প্রতিষ্ঠিত হয়। পরবর্তীতে ১৯৮৪ সালের ২৮ ফেব্রুয়ারি বরগুনা মহকুমা জেলায় রূপান্তরিত হয়। ১৯৯৫ সালে বরগুনা পৌরসভা “খ” শ্রেণীতে এবং ১৯৯৯ সালে “ক” শ্রেণীর পৌরসভায় উন্নীত হয়।
প্রশাসনিক অবকাঠামো
বরগুনা পৌরসভার আয়তন ১৫.৫৮ বর্গ কিলোমিটার। ৯ টি ওয়ার্ড ও ১৮টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বরগুনা পৌরসভার মোট জনসংখ্যা ৩২,২৩৫ জন। এর মধ্যে পুরুষ ১৬,৬৯৭ জন এবং মহিলা ১৫,৫৩৮ জন। মোট পরিবার ৭,৩৫৩টি।
কোরিয়ায় হিন্দুধর্ম
হিন্দুধর্ম কোরিয়ার একটি সংখ্যালঘু ধর্ম। উত্তর কোরিয়ায় অল্প সংখ্যক হিন্দু থাকলেও দক্ষিণ কোরিয়ায় প্রায় ২৪,৪১৪ জন হিন্দু রয়েছে।
উত্তর কোরিয়া
উত্তর কোরিয়ায় ৫৮৬ জন হিন্দু আছে। তাদের বেশিরভাগই দূতাবাসের কর্মী ।
দক্ষিণ কোরিয়া
সিউল অঞ্চলে অনেক হিন্দু ও হিন্দু মন্দির রয়েছে। যেমন শ্রী রাধা শ্যামসুন্দর মন্দির এবং শ্রী শ্রী রাধা কৃষ্ণ মন্দির সিউলের উইজাংবুতে অবস্থিত। দক্ষিণ কোরিয়ায় বাংলাদেশ, শ্রীলঙ্কা, ভারত ও নেপালের মতো দেশ থেকে আসা ছাত্র এবং প্রকৌশলী সহ অল্প সংখ্যক প্রবাসী হিন্দুও রয়েছে । সাম্প্রতিক বছরগুলিতে এখানে যোগব্যায়াম ক্রমবর্ধমান জনপ্রিয়তা অর্জন করেছে।
২০২২ সালে, সিউল সনাতন মন্দিরের আয়োজনে দক্ষিণ কোরিয়ার রাজধানী সিউলের বিখ্যাত হান নদীর পাড়ে প্রথমবারের মতো রথযাত্রা উদযাপিত হয়।
ডেভিল মে কেয়ার
ডেভিল মে কেয়ার বলতে বুঝায় সঙ্গীতে:
উডি জাতি
উডি জাতি বা উঘি জাতি (স্ব-নাম উদি অথবা উতি জাতি) ককেশাসের একটি প্রাচীন স্থানীয় জাতি। বর্তমানে, তারা আজারবাইজান, রাশিয়া, জর্জিয়া, আর্মেনিয়া, কাজাখস্তান, ইউক্রেন এবং অন্যান্য অনেক দেশে বসবাস করে। এই জাতির জনসংখ্যা প্রায় ১০,০০০। তারা উডি ভাষায় কথা বলে। তাদের বসবাসের অবস্থান অনুযায়ী কেউ কেউ আজারবাইজানি, রুশ, জর্জীয় ও আর্মেনীয় ভাষায় কথা বলে। তারা সাধারণত খ্রিস্ট ধর্মাবলম্বী।
উডি জাতি ককেশীয় আলবেনিয়ার উপজাতি সমূহের একটি, এবং তাদের ভাষাও সেই ভাষা পরিবারের সাথে সম্পর্কিত।
বর্তমানে উডিদের বেশির ভাগই আজারবাইজান, ক্বাবালা অঞ্চলের নিঝ গ্রাম, ওজুজ (পূর্বে বর্ষাণ) এবং বাকু এলাকার বাশিন্দা। এদের ছোটো কিছু গোষ্ঠী রাশিয়ার রোস্তোভ অঞ্চল (শাহতি, তাগানরগ, রোস্তোভ-না-দোনু, আজোভ); ক্রাসনাদার অঞ্চল, (ক্রাসনাদার, দিনসকয় এলাকার লেনিনগ্রাড, কুশচেভস্কি); স্টাভরোপোল অঞ্চল (মিনভোডি, প্যাতিগোরস্ক); ভোলগোগ্রাড এলাকা (ভোলগোগ্রাড, দুবেভি ওভরাগ); এবং এছাড়াও  স্ভেরডলোভস্ক এলাকা, ইভানোভো, কালুগা এলাকা, মস্কো, সেইন্ট পিটার্সবার্গ, আস্ত্রাভান, জর্জিয়া, জিনোবিানি ও ত্বিলিসির উপকণ্ঠ, পোটি, রুস্তাভি, ও কাজাখিস্তানের আকতাউয়ে বসবাস করে। কিছু অবশ্য ইউক্রেনের খারকিভ এলাকায়ও বসবাস করে।
ইতিহাস
উডি জাতি ককেশীয় আলবেনিয়ার জনগণের বংশধর বলে মনে করা হয়। শাস্ত্রীয় লেখকগণের মতে, উডিরা কাস্পিয়ান সাগরের উপকূল বরাবর পূর্ব ককেশাস অঞ্চলে, উত্তরে কুরা নদী পর্যন্ত বিস্তৃত অঞ্চলে এবং উটিকের প্রাচীন প্রদেশে বসবাস করতো। বর্তমানে, উঘিদের অধিকাংশ ইস্টার্ন অর্থডক্স চার্চের অন্তর্গত; যেখনে অন্যরা এখনও ককেশীয় আলবেনিয়ার পার্থিয়ান গির্জা পুনরুদ্ধার করার চেষ্টা করছেন। তুর্কি-ফার্সী সমাজের শতাধিক জীবনধারা তাদের সংস্কৃতির ওপর প্রভাব বিস্তার করেছে, যেগুলি উঘি লোককাহিনী ও বস্তুগত সংস্কৃতিতে প্রকাশ পেয়েছে।
উঘি জাতি সম্বন্ধে প্রথম উল্লেখ করেন হেরোডটাসের', তার ইতিহাস (খ্রিস্টপূর্ব ৫ম শতাব্দী) গ্রন্থে। গ্রীক-ফার্সী যুদ্ধের (৪৯০ খ্রিস্টপূর্বাব্দ) সময় ম্যারাথনের যুদ্ধের বর্ণনায়, লেখক উল্লেখ করেন যে উঘি সৈন্যরাও ফার্সী বাহিনীর নয়টি স্যাটরাপির (প্রদেশের) অংশ হিসাবে যুদ্ধে অংশগ্রহণ করে ছিল। প্রাচীন গ্রীক লেখক স্ট্রাবো (খ্রিস্টপূর্ব ১ম শতাব্দী) তার জিওগ্রাফিকা গ্রন্থে কাস্পিয়ান সাগর ও ককেশীয় আলবেনিয়ার বিবরণ দিতে গিয়ে উঘি জাতওর উল্লেখ করেন।
ককেশীয় আলবেনিয়ার উভয় রাজধানী: কাবালক (এছাড়াও কাবালক, খাবলা, খাজার, আজকের ক্বাবালা) এবং পার্থভ (বর্তমান বার্ডা নামে পরিচিত) ঐতিহাসিক উডি অঞ্চলে অবস্থিত ছিল। তারা কাস্পিয়ান সাগরের বাম তীর থেকে ককেশীয় পাহাড়, ও কুরা নদীর ডান তীর পর্যন্ত প্রশস্ত অঞ্চল দখল করে। এই অঞ্চলের একটি এলাকা "উটিক" নামে নামকরণ করা হয়েছে। ভাষাবিদ উলফগ্যাং স্কুলেজের মতে; আরবগণ ককেশীয় আলবেনিয়া জয় করার পর উডি জাতির জনসংখ্যা ও তাদের অঞ্চলের আয়তন ধীরে ধীরে কমেতে থাকে।
বর্তমানে উডি জাতির একমাত্র ঘনীভূত বসতি আজারবাইজানের ওজুজ ও নিঝ নামক গ্রামে; পাশাপাশি জর্জিয়ার জিনোবিয়ানি গ্রামে। সাম্প্রতিক অতীতে যদিও, উডি জাতির লোকেরা বর্তমান মির্জাবিলি, সল্টন নুহা, জার্নাল, মিহিলুকুভ, ওয়ার্ডানলি, বাজান, কির্জান, এবং যেনিগ্কেন্ডে সামসময়িক সময়ে আজারবাইজানের জনগণের সাথে মিশে বাস করতো।
ভাষা
উডি ভাষা হচ্ছে উত্তরপূর্ব ককেশীয় ভাষা সমূহের লেজগিক শাখার একটি ভাষা। এই ভাষার দুটি প্রধান উপভাষা নিঝ (Nidzh) এবং বার্তাশেন। এছাড়াও বর্তমানল উড়ি জাতির লোক আজারবাইজানী, রুশীয় এবং জর্জীয় ভাষায় কথা বলে। বাসস্থান এবং কাজ অনুযায়ী উডিরা সাধারণত দ্বিভাষিক, এবং কিছু ত্রিভাষিক। অনেকেই কেবলমাত্র দৈনিক জীবনে উডি ভাষার ব্যবহার করে, কিন্তু সরকারি উদ্দেশ্যে, তারা যে দেশে বসবাস করে তার দাপ্তরিক ভাষা ব্যবহার করে, যেমন আজারবাইজানী বা রুশীয়।
উপভাষা
উডি ভাষার দুটি উপভাষা আছে: নিঝ এবং বার্তাশেন। নিঝ উপভাষাটিতে উপ-উপভাষা রয়েছে যা তিনটি উপ-দলে যথা:- নিম্ন, মধ্যবর্তী ও শীর্ষে বিভক্ত। ভাষাবিদরা বিশ্বাস করেন যে তাউজ অঞ্চল থেকে উডিভূমির ভৌগোলিক দলিল অনুসারে উপভাষার উৎপত্তি কির্জান এবং আর্টজাহ (কারাবাহ, ভি. সিসিলা, গ্যাসাংকালা) গ্রামগুলি নিঝ ও ওজুজে স্থানান্তরিত হয়েছে। বার্তাশেনহ উপভাষাটির আবার দুটি উপ-উপভাষা রয়েছে: বার্তশেন ও ওকটোমবেরি। অতীতে উডি ভাষাটি ককেশীয় আলবেনিয়ায় ব্যাপক প্রচলিত ভাষা ছিল, যার ভিত্তিতে ৫ম শতকে ককেশীয় আলবেনীয় লিপি তৈরি করা হয়েছিল। এর বর্ণমালায় ৫২টি অক্ষর ছিলো। ককেশীয় আলবেনীয় ভাষায় বাইবেলের অনুবাদ উপলব্ধ থাকায়, এই ভাষাটি ব্যাপক প্রচলিত ছিলো। গির্জার কাজকর্ম এই ভাষায় সম্পন্ন করা হতো। আলবেনীয় রাষ্ট্রের পতনের পর, ককেশীয় আলবেনীয় লিখিত ভাষা বিজয়ীদের দ্বারা আরোপিত অন্য ভাষায় কারণে এর ব্যবহার করা বন্ধ হয়ে যায়।
জনসংখ্যা ও পরিবর্তন
১৮৮০ সালে, উত্তর আজারবাইজানের ক্বাবালার কাছাকাছি বসবাসকারী উডি লোকজন জনসংখ্যা১০,০০০। ১৮৯৭ সালে, উডিদের সংখ্যা ছিল ৪০০০ এর কাছাকাছি, ১৯১০ সালে যা বেড়ে ৫ ৯০০ এর কাছাকাছি হয়। ১৯২৬ সালের আদমশুমারি অনুযায়ী তাদের সংখ্যা ২,৫০০ গণনা করা হয়, ১৯৫৯ সালে ৩,৭০০, ১৯৭২ সালে ৭,০০০ এবং ১৯৮২ সালে উড়ি সম্প্রদায়ের জনসংখ্যা ছিল ৮,৬২৫ জন। ১৯৯৯ সালে আজারবাইজানের আদমশুমারি অনুযায়ী, সেখানে ৪১২৫ জন উডি জাতির লোক ছিলো।
২০০২ সালে রাশিয়ার গণনা অনুযায়ী, ৩৭২৭ জন অধিবাসীকে উডি হিসাবে চিহ্নিত করা হয়। রাশিয়ার উডিদের বেশিরভাগই (১৫৭৩ জন) রোস্তোভ অঞ্চলে বসবাস করে।
মাদারিহাট-বীরপাড়া সমষ্টি উন্নয়ন ব্লক
মাদারিহাট-বীরপাড়া সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার মহকুমার একটি প্রশাসনিক বিভাগ (সমষ্টি উন্নয়ন ব্লক)।
ভূগোল
মাদারিহাটের স্থানাংক 26.7°N, 89.283°W।
মাদারিহাট-বীরপাড়া সমষ্টি উন্নয়ন ব্লক জেলার উত্তর-পশ্চিমাঞ্চলে অবস্থিত। এই জেলার পশ্চিম সীমান্ত বরাবর দাদুয়া নদী প্রবাহিত। এই অঞ্চলের ভূমিরূপ পাহাড়ি, যা উত্তর-হিমালয় পর্বতশ্রেণির অন্তর্গত।
মাদারিহাট-বীরপাড়া সমষ্টি উন্নয়ন ব্লকের উত্তর দিকে ভুটান রাষ্ট্রের সামৎসে জেলা, পূর্ব দিকে কালচিনি সমষ্টি উন্নয়ন ব্লক, দক্ষিণ দিকে ফালাকাটা সমষ্টি উন্নয়ন ব্লক এবং পশ্চিম দিকে জলপাইগুড়ি জেলার ধূপগুড়ি সমষ্টি উন্নয়ন ব্লক অবস্থিত।
মাদারিহাট-বীরপাড়া সমষ্টি উন্নয়ন ব্লকের আয়তন ৩৭৬.৭৫ বর্গ কিলোমিটার। এই ব্লকে একটি পঞ্চায়েত সমিতি, ১০টি গ্রাম পঞ্চায়েত, ১৩৯টি গ্রাম সংসদ, ৫০টি মৌজা, ৪৮টি জনবসতিপূর্ণ গ্রাম ও ২টি জনগণনা নগর রয়েছে। ব্লকটি মাদারিহাট ও বীরপাড়া থানার এক্তিয়ারভুক্ত এলাকার অধীনস্থ। ব্লকের সদর মাদারিহাট।
মাদারিহাট-বীরপাড়া সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: বান্দাপানি, বীরপাড়া ১, বীরপাড়া ২, হাঁটাপাড়া, খয়ারবাড়ি, লঙ্কাপাড়া, মাদারিহাট, রঙ্গালিবাজার, শিশুজুমরা ও টোটোপাড়া বল্লালগুড়ি।
জনসংখ্যা
২০১১ সালের জনগণনা অনুযায়ী, মাদারিহাট-বীরপাড়া সমষ্টি উন্নয়ন ব্লকের সামগ্রিক জনসংখ্যা ২০২,০২৬। এর মধ্যে ১৮৮,২৬৫ জন গ্রামবাসী এবং ১৩,৭৬১ জন শহরবাসী। আবার মোট জনসংখ্যার মধ্যে ১০১,৫৩৬ জন পুরুষ এবং ১০০,৪৯০ জন মহিলা। ২৪,৩২৮ জনের বয়স ছয় বছরের কম। মোট জনসংখ্যার মধ্যে ২৮,৮১৩ জন তফসিলি জাতি এবং ৭৮,৩১৪ জন তফসিলি উপজাতি তালিকাভুক্ত।
২০০১ সালের জনগণনার প্রতিবেদন অনুযায়ী, মাদারিহাট-বীরপাড়া সমষ্টি উন্নয়ন ব্লকের মোট জনসংখ্যা ছিল ১৮৫,৪৯৯; যার মধ্যে ৯৪,৩১৫ জন ছিল পুরুষ এবং ৯১,১৮৪ জন ছিল মহিলা। ১৯৯১-২০০১ দশকে কালচিনি সমষ্টি উন্নয়ন ব্লকে জনসংখ্যা বৃদ্ধির নথিবদ্ধ হার ছিল ২১.৮৮ শতাংশ।
মাদারিহাট-বীরপাড়া সমষ্টি উন্নয়ন ব্লকের জনগণনা নগরগুলি হল (বন্ধনীতে ২০১১ সালের জনগণনার হিসেব): শিশুজুমরা (৪,১৩০), উত্তর মাদারিহাট (৯,৬৩১)।
কালচিনি সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): ডিমডিমা চা বাগান (৭,৩৭৫), বীরপাড়া চা বাগান (৪২,০৮০), নাংদলা চা বাগান (৪,৯২৯), বান্দাপানি চা বাগান (৫,৩৯০), দালমোর চা বাগান (৮,৫৫১), গোপালপুর চা বাগান (৫,৩৭২), রামঝোরা চা বাগান (৪,৬১২), লঙ্কাপাড়া চা বাগান (১২,৪০১), মধ্য রঙ্গালিবাজার (৫,৪২৭), দুমচিপাড়া চা বাগান (৭,০৬২), হাঁটাপাড়া চা বাগান (৭,৩৩৬) ও গড়গন্ডা চা বাগান (৪,৬৩৩).
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): টোটোপাড়া (২,৯৬০) ও ঢেকলাপাড়া চা বাগান (২,৬৪৩)।
সাক্ষরতা
২০১১ সালের জনগণনার প্রতিবেদন অনুযায়ী, মাদারিহাট-বীরপাড়া সমষ্টি উন্নয়ন ব্লকের মোট সাক্ষর জনসংখ্যা ১২০,৩৯১ (অন্যূন ছয় বছর বয়সী জনসংখ্যার ৬৭.৭৭ শতাংশ); এর মধ্যে পুরুষ সাক্ষরের সংখ্যা ৬৭,৭১৭ (অন্যূন ছয় বছর বয়সী পুরুষ জনসংখ্যার ৭৫.৯২ শতাংশ) এবং সাক্ষর মহিলার সংখ্যা ৫২,৬৭৪ (অন্যূন ছয় বছর বয়সী মহিলা জনসংখ্যার ৫৯.৫৫ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ১৬.৩৬ শতাংশ।
ভাষা ও ধর্ম
ডিস্ট্রিক্ট সেন্সাস হ্যান্ডবুক, জলপাইগুড়ি, ২০১১ সেন্সাস-এ প্রদত্ত তথ্য অনুযায়ী, ২০০১ সালে অবিভক্ত জলপাইগুড়ি জেলার (২০১৪ সালে যে জেলা ভেঙে আলিপুরদুয়ার জেলা গঠিত হয়) মোট জনসংখ্যার ৫৫.৮ শতাংশের মাতৃভাষা ছিল বাংলা; এরপর ছিল সাদান/সাদরি (১৪.৩ শতাংশ), নেপালি/গোর্খালি (৬.৯ শতাংশ), হিন্দি (৪.৬ শতাংশ), কুরুখ/ওঁরাও (২.৬ শতাংশ), সাঁওতালি (১.০ শতাংশ), বোড়ো (০.৮ শতাংশ), মুন্ডারি (০.৭ শতাংশ), ভোজপুরি (০.৭ শতাংশ), রাজবংশী (০.৫ শতাংশ), তেলুগু (০.৪ শতাংশ), উর্দু (০.৩ শতাংশ), রাভা (০.৩ শতাংশ), ওডিয়া (০.৩ শতাংশ), খাড়িয়া (০.১ শতাংশ) ও অন্যান্য ভাষাভাষী মানুষ (১০.৮ শতাংশ)। এই জেলায় বাংলা-ভাষী মানুষের জনসংখ্যার হার ১৯৬১ সালে ৫৪.৫ শতাংশ থেকে বেড়ে ১৯৮১ সালে ৬৮.৫ শতাংশ হয়েছিল। ২০০১ সালে তা আবার কমে ৫৫.৮ শতাংশ হয়। অন্যদিকে সাদান/সাদরি-ভাষী জনসংখ্যার হার ১৯৬১ সালে ৫.৬ শতাংশ থেকে বেড়ে ২০০১ সালে হয় ১৪.৩ শতাংশ। তবে নেপালি/গোর্খালি, হিন্দি, কুরুখ/ওঁরাও, সাঁওতালি, মুন্ডা ও রাজবংশী-ভাষী জনসংখ্যার হার হ্রাস পায়।
পশ্চিমবঙ্গ সরকারি ভাষা আইন, ১৯৬১ এবং পশ্চিমবঙ্গ সরকারি ভাষা (সংশোধনী) আইন, ২০১২ অনুয়ায়ী, সারা পশ্চিমবঙ্গেই সরকারি কাজে বাংলা ভাষা ব্যবহৃত হয়। বাংলার সঙ্গে সঙ্গে দার্জিলিং জেলার পার্বত্য মহকুমাগুলিতে এবং কালিম্পং জেলায় নেপালিও সরকারি কাজে ব্যবহৃত হয়। এছাড়া যে সকল জেলা/মহকুমা/সমষ্টি উন্নয়ন ব্লক/পৌরসভায় উর্দুভাষীর সংখ্যা ১০ শতাংশের বেশি সেখানে উর্দুও সরকারি কাজে ব্যবহার করা হয়। এই আইনগুলি কার্যকর হওয়ার আগে ইংরেজি ভাষা সরকারি কাজে ব্যবহৃত হত; আইনগুলি পাসের পরও তার ব্যবহার অব্যাহত থাকে।
২০১২ সালে পশ্চিমবঙ্গ সরকারি ভাষা (দ্বিতীয় সংশোধনী) বিল অনুযায়ী, কোনও নির্দিষ্ট ব্লক বা মহকুমা বা জেলায় জনসংখ্যা ১০ শতাংশের বেশি অংশের ভাষা হিন্দি, সাঁওতালি, ওডিয়া বা পাঞ্জাবি হলে সংশ্লিষ্ট ভাষাটি সেই অঞ্চলে অতিরিক্ত সরকারি ভাষার মর্যাদা পাবে। এরপর ২০১৮ সালের পশ্চিমবঙ্গ সরকারি ভাষা (দ্বিতীয় সংশোধনী) বিলে রাজ্যের সংখ্যালঘু ভাষার তালিকায় কামতাপুরী, রাজবংশী ও কুর্মালিকেও অন্তর্ভুক্ত করা হয়েছে।
২০১১ সালের জনগণনার প্রতিবেদন অনুযায়ী, মাদারিহাট-বীরপাড়া সমষ্টি উন্নয়ন ব্লকের হিন্দুদের মোট সংখ্যা ১৪৬,৯২৪; যা মোট জনসংখ্যার ৭২.৭৩ শতাংশ। মুসলমানের সংখ্যা ২২,০৪৯ (১০.৯১ শতাংশ), খ্রিস্টানের সংখ্যা ১৫,৮১১ (৭.৮৩ শতাংশ), বৌদ্ধের সংখ্যা ১১,৩২২ (৫.৬০ শতাংশ) এবং অন্যান্য ধর্মাবলম্বীদের সংখ্যা ২১,৭৩১ (১০.৭৬ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
দারিদ্র্য
১৯৯৯-২০০০ শালে এনএসএস ৫৫তম রাউন্ডের কেন্দ্রীয় নমুনা তথ্য ব্যবহার করে গ্রামীণ ও শহর এলাকায় মাথাপিছু ভোগের একটি পর্যালোচনায় জানা যায়, অবিভক্ত জলপাইগুড়ি জেলায় দারিদ্র্যের হার তুলনামূলকভাবে বেশি। গ্রামীণ এলাকায় ৩৫.৭৩ শতাংশ এবং শহরাঞ্চলে ৬১.৫৩ শতাংশ। এটি দেশের অল্প কয়েকটি জেলার অন্যতম যেখানে শহরাঞ্চলীয় দারিদ্র্যের হার গ্রামীণ দারিদ্র্যের হারের থেকে বেশি।
বিশ্ব ব্যাংকের প্রতিবেদন অনুযায়ী, ২০১২ সালের হিসেব অনুযায়ী জলপাইগুড়ি, বাঁকুড়া ও পশ্চিম মেদিনীপুর জেলার ২৬-৩১ শতাংশ মানুষ দারিদ্র্যসীমার নিচে বাস করেন, যা পশ্চিমবঙ্গের সামগ্রিক হারের তুলনায় কিছুটা বেশি। রাজ্যের মোট ২০ শতাংশ মানুষ এই সীমার নিচে বাস করেন।
জীবিকা
২০১১ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকের সকল শ্রমিকদের মধ্যে ৭,১৭১ জন কৃষক (৮.৭৮ শতাংশ), ৯,১৭৪ জন খেতমজুর (১১.৮৯ শতাংশ), ১,৪০৬ জন কুটিরশিল্পের সঙ্গে যুক্ত (১.৭২ শতাংশ) এবং ৬৩,৩৭৮ জন অন্যান্য ক্ষেত্রের শ্রমিক (৭৭.৬০ শতাংশ)। ব্লকে মোট শ্রমিকের সংখ্যা ৮১,৬৬৯ (মোট জনসংখ্যার ৪০.৪২ শতাংশ) এবং অ-শ্রমিকের সংখ্যা ১২০,৩৫৭ (মোট জনসংখ্যার ৫৯.৫৮ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, জলপাইগুড়ি-তে প্রদত্ত তথ্য অনুযায়ী, মাদারিহাট-বীরপাড়া সমষ্টি উন্নয়ন ব্লকে ৪৮টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ রয়েছে। ৪৭টি গ্রামে (৯৭.৯২ শতাংশ) পানীয় জলের সরবরাহ রয়েছে। ২১টি গ্রামে (৪৩.৫৭ শতাংশ) ডাকঘর রয়েছে। ৩৮টি গ্রামে (৭৯.১৭ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ১৩টি গ্রামে (২৭.০৮ শতাংশ) পাকা রাস্তা এবং ২৫টি গ্রামে (৫২.০৮ শতাংশ) পরিবহন সংযোগ (বাস, রেল ও নাব্য জলপথ) রয়েছে। ২টি গ্রামে (৪.১৭ শতাংশ) কৃষিঋণ সংস্থা ও ৭টি গ্রামে (১৪.৫৮ শতাংশ) ব্যাংক পরিষেবা সুলভ।
কৃষি
অবিভক্ত জলপাইগুড়ি জেলার (অধুনা জলপাইগুড়ি ও আলিপুরদুয়ার জেলা) অর্থনীতি মূলত কৃষি ও বাগিচা-নির্ভর। এখানকার অধিকাংশ মানুষই কৃষিজীবী। জলপাইগুড়ি ও আলিপুরদুয়ার জেলা চা ও কাঠের জন্য সুপরিচিত। অন্যান্য গুরুত্বপূর্ণ ফসল হল ধান, পাট, তামাক, সরষে, আখ ও গম। এখানকার বার্ষিক গড় বৃষ্টিপাতের পরিমাণ ৩,৪৪০ মিলিমিটার, যা কলকাতা ও পার্শ্ববর্তী এলাকার প্রায় দ্বিগুণ। এলাকাটি বন্যাপ্রবণ এবং নদীগুলি প্রায়ই গতি পরিবর্তন করে শস্য ও শস্যক্ষেতের ব্যাপক ক্ষতিসাধন করে।
২০১৩-১৪ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকে ১৪টি সারের ডিপো, ১০টি বীজের দোকান ও ৪৫টি রেশন দোকান রয়েছে।
২০১৩-১৪ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকের মোট সেচিত জমির পরিমাণ ৩,৭৬০ হেক্টর, যার মধ্যে ২,১৫৮ হেক্টর জমির খালের জলে সেচিত, ৫২ হেক্টর জমি জলাধারের জলে সেচিত, ৮৪০ হেক্টর জমি নদী থেকে তোলা জলে সেচিত, ৮০ হেক্টর জমি গভীর নলকূপের জলে সেচিত, ৬৫৫ হেক্টর জমি অগভীর নলকূপের জলে এবং ৫৫ হেক্টর জমি খোলা কুয়োর জলে সেচিত হয়।
ডুয়ার্স-তরাই চা বাগান
ডুয়ার্স ও তরাই অঞ্চলের চা বাগানগুলিতে ২২৬ মিলিয়ন কিলোগ্রাম চা উৎপাদিত হয়, যা ভারতের সমগ্র চা উৎপাদনের এক-চতুর্থাংশেরও বেশি। ডুয়ার্স-তরাই চায়ের বৈশিষ্ট্য হল, এটি একটি উজ্জ্বল, মসৃণ ও সুঠাম পানীয়, যা আসাম চায়ের তুলনায় অতি অল্পই হালকা। ডুয়ার্স অঞ্চলে চা চাষ প্রাথমিকভাবে শুরু করেছিল এবং তার উন্নতিসাধন ঘটিয়েছিল ব্রিটিশরা, কিন্তু এতে ভারতীয় শিল্পপতিদেরও গুরুত্বপূর্ণ অবদান রয়েছে।
ব্যাংক পরিষেবা
২০১৩-১৪ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকে ৫টি বাণিজ্যিক ব্যাংকের এবং ৪টি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ ব্যবস্থা
মাদারিহাট-বীরপাড়া সমষ্টি উন্নয়ন ব্লকে ৭টি প্রান্তিক বাস রুট অবস্থিত। ৩১ নং জাতীয় সড়ক এই ব্লকের উপর দিয়ে গিয়েছে।
শিক্ষাব্যবস্থা
২০১৩-১৪ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকের ৯৭টি প্রাথমিক বিদ্যালয়ে ১২,৩৩১ জন শিক্ষার্থী, ৫টি মধ্য বিদ্যালয়ে ১,০৩১ জন শিক্ষার্থী, ৫টি উচ্চ বিদ্যালয়ে ৫,৭৯০ জন শিক্ষার্থী এবং ১৪টি উচ্চ মাধ্যমিক বিদ্যালয়ে ১৮,৩৯৪ জন শিক্ষার্থী পড়াশোনা করে। এই ব্লকের ২টি প্রকৌশল/পেশাগত শিক্ষাপ্রতিষ্ঠানে ২২৯ জন শিক্ষার্থী এবং বিশেষ ও অচিরাচরিত ধারার ৬৫৮টি শিক্ষাপ্রতিষ্ঠানে ২৬,৭৫২ জন শিক্ষার্থী পড়াশোনা করে। ব্লকের একটি সাধারণ ডিগ্রি কলেজে ২,৬৮৩ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, মাদারিহাট-বীরপাড়া সমষ্টি উন্নয়ন ব্লকের ৪৮টি জনবসতিপূর্ণ গ্রামের মধ্যে সকল গ্রামেই বিদ্যালয় রয়েছে, ৩৪টি গ্রামে দুই বা ততোধিক প্রাথমিক বিদ্যালয় আছে, ৩১টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১৩টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
১৯৮৬ সালে বীরপাড়ায় বীরপাড়া কলেজ প্রতিষ্ঠিত হয়। উত্তরবঙ্গ বিশ্ববিদ্যালয় অনুমোদিত এই কলেজে কলা ও বাণিজ্য বিভাগে পঠনপাঠন চলে।
স্বাস্থ্য পরিষেবা
২০১৪ সালের হিসেব অনুযায়ী, মাদারিহাট-বীরপাড়া সমষ্টি উন্নয়ন ব্লকে একটি হাসপাতাল, একটি গ্রামীণ হাসপাতাল, ৩টি প্রাথমিক স্বাস্থ্যকেন্দ্র এবং ৩টি এনজিও-পরিচালিত/বেসরকারি নার্সিং হোম আছে। এগুলিতে মোট ১৯৮টি শয্যা ও ২৭ জন চিকিৎসক সুলভ (বেসরকারি সহ)। এছাড়া এই ব্লকে ৩৭টি পরিবার কল্যাণ উপকেন্দ্রও আছে। ব্লকের স্বাস্থ্যকেন্দ্র ও উপকেন্দ্রগুলিতে ৩৪,৭৪৯ জন রোগী অন্তর্বিভাগে ও ২৭২,৯০৬ জন রোগী বহির্বিভাগে চিকিৎসার সুযোগ পান।
মাদারিহাটে অবস্থিত ৩০টি শয্যাবিশিষ্ট মাদারিহাট গ্রামীণ হাসপাতাল এই সমষ্টি উন্নয়ন ব্লকের প্রধান সরকারি চিকিৎসাকেন্দ্র। এছাড়া প্রাথমিক স্বাস্থ্যকেন্দ্র আছে ছোটো মধ্য রঙ্গালিবাজার (ডাকঘর গোপালবাগান) (১০টি শয্যাবিশিষ্ট), শিশুজুমরা (ডাকঘর শিশুবাড়িহাট) (৬টি শয্যাবিশিষ্ট) ও টোটোপাড়ায় (১০টি শয্যাবিশিষ্ট)।
বিধানসভা
বিধানসভা হলো কিছু দেশে আইনসভা বা এর কোনো একটি কক্ষকে দেওয়া নাম। এই নামটি একাধিক দেশে, বিশেষত কমনওয়েলথ অব নেশনসের সদস্য দেশে প্রচলিত। এটি আবার প্রাদেশিক স্তরেও প্রচলিত, যেমন ভারতের রাজ্য ও কেন্দ্রশাসিত অঞ্চলসমূহ, অস্ট্রেলিয়ার রাজ্যসমূহ এবং কানাডার প্রদেশসমূহ।
কানাডা
কানাডার দশটি প্রদেশের মধ্যে সাতটি এবং অধীনস্থ অঞ্চলের মধ্যে তিনটির আইনসভা "বিধানসভা" নামে পরিচিত এবং সমস্ত আইনসভা এককক্ষীয়।
লুইস এনরিক ইয়ারুর রে
লুইস এনরিক ইয়ারুর রে (জন্ম আনু. ১৯৫১) একজন চিলীয় উত্তরাধিকারী এবং ব্যাংকার। তিনি ব্যাঙ্কো দে ক্রেডিতো ই ইনভারসিওনেসের চেয়ারম্যান হিসেবে কাজ করেন। তিনি চিলির ব্যাংকিং অ্যাসোসিয়েশনের ভাইস চেয়ারম্যান। ডিসেম্বর ২০১৬ পর্যন্ত, ফোর্বস অনুসারে তার মূল্য আনুমানিক সম্পত্তি US$১.৩৪ বিলিয়ন।
তথ্যসূত্র
<references group="" responsive="1">
ছোটগল্প
thumb|কাবুলিওয়ালা ছবির প্রচ্ছদ, এটি একটি ছোটগল্প ছোটগল্প (বিকল্প বানান: ছোট গল্প) কথাসাহিত্যের একটি বিশেষ রূপবন্ধ যা দৈর্ঘ্যে হ্রস্ব এবং একটি ঘটনাকে কেন্দ্র করে আবর্তিত। ছোটগল্পের আকার কী হবে সে সম্পর্কে কোন সর্বসম্মত সিদ্ধান্ত নেই। সব ছোটগল্পই গল্প বটে কিন্তু সব গল্পই ছোটগল্প নয়। একটি কাহিনী বা গল্পকে ছোটগল্পে উত্তীর্ণ হওয়ার জন্য কিছু নান্দনিক ও শিল্পশর্ত পূরণ করতে হয়। ছোটগল্পের সংজ্ঞার্থ কী সে নিয়ে সাহিত্যিক বিতর্ক ব্যাপক। এককথায় বলা যায়- যা আকারে ছোট, প্রকারে গল্প তাকে ছোটগল্প বলে।
রবীন্দ্রনাথ ও ছোটগল্পের ধারণা
বাংলা ছোটগল্প ব্যাখ্যা করতে গিয়ে কবি রবীন্দ্রনাথ ঠাকুরের 'সোনার তরী' কাব্যের যে 'বর্ষাযাপন' কবিতাটি প্রায়শই উদ্ধৃত হয়ে থাকে তা নিম্নরূপ:
ছোটো প্রাণ, ছোটো ব্যথা, ছোটো ছোটো দুঃখকথা নিতান্ত সহজ সরল, সহস্র বিস্মৃতিরাশি প্রত্যহ যেতেছে ভাসি তারি দু-চারটি অশ্রু জল। নাহি বর্ণনার ছটা,ঘটনার ঘনঘটা, নাহি তত্ত্ব নাহি উপদেশ। অন্তরে অতৃপ্তি রবে সাঙ্গ করি মনে হবে শেষ হয়ে হইল না শেষ। জগতের শত শত অসমাপ্ত কথা যত, অকালের বিচ্ছিন্ন মুকুল, অকালের জীবনগুলো, অখ্যাত কীর্তির ধুলা, কত ভাব, কত ভয় ভুল-
এই পদ্যখণ্ডে ছোটগল্পের যে সকল গুণাগুণ বর্ণনা করা হয়েছে তা বহু ছোটগল্পের ক্ষেত্রেই প্রাসঙ্গিক। কিন্তু এটিই এর সার্বিক গুণবিচারের মাপকাঠি নয়। এ সকল গুণাগুণের অতিরিক্ত বৈশিষ্ট্য সমন্বিত ছোটগল্প প্রায়শই লিখিত হয়ে থাকে। তবে রবীন্দ্রনাথ ঠাকুরের মতে ছোটগল্প এমন হতে হবে যে "শেষ হইয়াও হইল না শেষ", অর্থাৎ গল্প শেষ হয়ে গেলেও যাতে রেশ থেকে যায়।